Μους λεμονιού με τριμμένη σοκολάτα
Πρωτότυπος ο συνδυασμός σοκολάτας και λεμονιού. Μια δοκιμή θα σας πείσει όμως καθώς η γλύκα της σοκολάτας εξισορροπείται από το άρωμα του λεμονιού.
1 κουτί γάλα εβαπορέ, 1 φάκελος ζελέ λεμόνι, 1/2 κούπα ζάχαρη χυμός, 1 λεμονιού, 1 κουτ. γλυκού ξύσμα από λεμόνι ακέρωτο, 80 γρ. κουβερτούρα, τριμμένη
Για να φτιάξουμε την μους λεμονιού με τριμμένη σοκολάτα, αδειάζουμε το γάλα εβαπορέ στον κάδο του μίξερ. Το σκεπάζουμε με μεμβράνη και το βάζουμε στην κατάψυξη για τουλάχιστον 1 ώρα. Φτιάχνουμε το ζελέ λεμονιού σύμφωνα με τις οδηγίες, αλλά μόνο με το 1 φλιτζάνι νερό. Αφήνουμε το ζελέ να κρυώσει.Στο μεταξύ, βγάζουμε το εβαπορέ από την κατάψυξη, προσθέτουμε τη ζάχαρη και το χτυπάμε στο μίξερ για 2-3 λεπτά, να αφρατέψει. Προσθέτουμε τον χυμό λεμονιού και το ξύσμα. Σταματάμε το χτύπημα και ρίχνουμε το ζελέ, ανακατεύοντας απαλά με μια σπάτουλα. Μοιράζουμε το γλυκό σε 4 μπολ και τα βάζουμε στο ψυγείο για 3 ώρες.Πασπαλίζουμε με τριμμένη κουβερτούρα και σερβίρουμε την μους λεμονιού με τριμμένη σοκολάτα.
Γάλα,Λεμόνι,Σοκολάτα